ມອບຫຼຽນໄຊ,ຫຼຽນກາໃຫ້ທະຫານອາສາສະໝັກແລະນັກຊ່ຽວຊານຫວຽດນາມຢູ່ລາວ
ມອບຫຼຽນໄຊ,ຫຼຽນກາໃຫ້ທະຫານອາສາສະໝັກ
ແລະນັກຊ່ຽວຊານຫວຽດນາມຢູ່ລາວ
(ພາບ: TTXVN)
ເນື່ອງໃນໂອກາດສະເຫຼີມສະຫຼອງ 72 ປີແຫ່ງວັນສ້າງຕັ້ງກອງທັບປະຊາຊົນຫວຽດນາມ (22/12/1944 – 22/12/2016), ວັນທີ 22/12, ຄະນະກຳມະການປະຊາຊົນແຂວງ ບັ໋ກກ້ານ ໄດ້ຈັດພິທີມອບຫຼຽນໄຊ, ຫຼຽນກາຂອງປະເທດສປປ.ລາວ ໃຫ້ບັນດາພະນັກງານຊ່ຽວຊານ, ທະຫານອາສາສະໝັກຫວຽດນາມ ທີ່ໄດ້ຕໍ່ສູ້ຢ່າງພິລະອາດຫານ, ເສຍສະຫຼະຊີວິດເພື່ອພາລະກິດປົດປ່ອຍຊາດຂອງການປະຕິວັດລາວ. ກ່າວຄຳເຫັນທີ່ພິທີ, ທ່ານປະທານຄະນະກຳມະການປະຊາຊົນແຂວງ ບັ໋ກກ້ານ ປາດຖະໜາວ່າ, ບັນດານັກຮົບເກົ່າ ສືບຕໍ່ເສີມຂະຫຍາຍພູມປັນຍາ, ມູນເຊື້ອອັນສະຫງ່າລາສີຂອງກອງທັບປະຊາຊົນຫວຽດນາມ, ທະຫານອາສາສະໝັກປະຕິບັດໜ້າທີ່ສາກົນອັນສູງສົ່ງ, ສືບຕໍ່ມີການປະກອບສ່ວນໃຫ້ຄະນະພັກ, ອຳນາດການປົກຄອງທ້ອງຖິ່ນໃນການພັດທະນາເສດຖະກິດສັງຄົມ ແລະ ພິເສດແມ່ນໃນການສຶກສາອົບຮົມມູນເຊື້ອປະຫວັດສາດໃຫ້ລຸ້ນໜຸ່ມ. ໃນການຕໍ່ຕ້ານ 2 ຄັ້ງຂອງຊາດລາວ, ມີລູກຫຼານບ້ານເກີດເມືອງນອນບັ໋ກກ້ານ ນັບຮ້ອຍຄົນໄດ້ເຂົ້າຮ່ວມການສູ້ຮົບ ແລະ ມີຫຼາຍຄົນຖືກເສຍຊີວິດຢູ່ສະໜາມຮົບລາວ. ບັນດາການປະກອບສ່ວນດ້ວຍເລືອດເນື້ອເຫື່ອແຮງນັ້ນໄດ້ນຳມາເຊິ່ງສັນຕະພາບ, ເອກະລາດໃຫ້ປະເທດລາວ ໃນປະຈຸບັນ, ກໍຄືຄວາມສາມັກຄີທີ່ສະໜິດຕິດພັນລະຫວ່າງ 2 ຊາດອ້າຍນ້ອງທີ່ໝັ້ນຄົງຂະໜົງແກ່ນຈົ່ນຊົ່ວກາລະນານ.
(ແຫຼ່ງຄັດຈາກ VOV)